**VREDNOVANJE ŠKOLSKIH ZADAĆA**

**Prije pisanja školske zadaće učenici se pripremaju najmanje jedan sat. Učenici se na satu književnosti upoznaju s vrstom teksta koji će imati u školskoj zadaći. Pripremaju bilješke, vode motivacijske razgovore, izrađuju asocijativne mape.**

**Učenici dobivaju jasnu uputu o vrsti vezanog teksta koji pišu i zadacima koji se od njih očekuju.**

**Pri vrednovanju školskih zadaća učitelj polazi od opisnih kriterija i upoznaje s njima učenike. Važno je da učenici na primjerima razumiju vrste pogrešaka i teže njihovom otklanjanju.**

**Učitelj prema potrebi posvećuje 1 - 2 sata ispravljanju školske zadaće. Čitaju se različiti primjeri učeničkih radova i analiziraju njihove vrednote. Najčešće pogreške bilježe se na ploču i u bilježnicu za školski rad.**

**Pri pisanju ispravka učenici se obraćaju za pomoć učitelju ili učeniku pomagaču.**

**Iz školske zadaće učenik dobiva jednu ocjenu koja se upisuje u pismeno izražavanje.**

**Odrednice iz kojih učitelj navodi bodove od jedan do pet su:**

**-ostvarenost teme**

**-stil i kompozicija**

**-jezična norma**

**-urednost i čitkost**

**Prema ovim bodovima učitelj daje jednu ocjenu. Učeniku dodatnim bilješkama ili usmeno pojašnjava što može poboljšati /ispraviti.**

**Pri objašnjavanju učitelj se drži sljedećih odrednica:**

SADRŽAJ

-poštovanje zadane teme, sastavak u potpunosti u skladu s izabranim naslovom, ključne riječi i motivi vezani uz temu

-poštovanje zadane teme, sastavak u uglavnom u skladu s izabranim naslovom, ključne riječi i motivi vezani uz temu s tek ponekim odstupanjem

-sastavak je u nekim svojim dijelovima vezan uz zadanu temu, ali ima i odstupanja

-sastavak je tek djelomično vezan uz temu

-sastavk uopće nije vezan uz zadanu temu

STIL

-izražavanje književnim jezikom (dozvoljena odstupanja ako je to u uputama navedeno), pravilno stilki oblikovane rečenice (poredak riječi u rečenici)

-učenik se uglavnom drži uputa vezanih uz izražavanje na književnom jeziku, pravilno stilski oblikuje rečenice uz tek poneko odstupanje

-učenik povremeno unosi u tekst i riječi iz razgovornog jezika i kad to zadana pravila ne dovoljavaju, više od dvaput griješi pri oblikovanju rečenica

-učenik kombinira književni i razgovorni jezik ili pak razgovorni prevladava iako to nije dozvoljeno pravilima

-učenik se izražava isključivo razgovornim jezikom ili dijalektom iako time krši zadana pravila, u većini rečenica griješi u poretku riječi

PRAVOPIS

-poštivanje usvojenih pravopisnih normi

a) jedna do dvije greške

b) tri do četiri greške

c) četiri do pet grešaka

d) šest do sedam grešaka

e) više od sedam grešaka

JEZIČNE GREŠKE

-poštivanje usvojenih jezičnih pravila pri oblikovanju riječi i rečenica

a) jedna do dvije greške

b) tri do četiri greške

c) četiri do pet grešaka

d) šest do sedam grešaka

e) više od sedam grešaka

ČITLJIVOST I UREDNOST

-sastavak potpuno čitak i uredan, pisan pisanim slovima, tek jedna do dvije greške u zagradama

-sastavak čitak i uredan, ali pisan kombinacijom pisanih i tiskanih slova, tri do četiri greške u zagradama

-sastavak uglavnom čitak i uredan, pisan kombinacijom pisanih i tiskanih slova, četiri do pet grešaka u zagradama

-satavak djelomično čitak, više pet do šest grešaka u zagradama

-sastavak gotovo u potpunosti nečitak, neuradno napisan, grešaka u zagradama ima više od šest ili pak uopće nisu u zagradama nego prekrižene

KOMPOZICIJA

-sastavak trodjelne kompozicije koja je uočljiva smisleno i grafički

-sastavak trodjelne kompozicije koja je uočljiva smisleno, ali s greškom pri grafičkom oblikovanju

-sastavak trodjelne kompozicije koja je uočljiva smisleno, ali ne i grafički ili pak je tekst grafički podijeljen na tri dijela, ali sadržaj i smisao teksta ne prati u potpunosti tu podjelu

-sastavak napisan kao cjelina i sastoji se samo od središnjeg dijela

-sastavak nema trodjelnu kompoziciju i rečenice u njemu nisu smisleno povezane u cjelinu